ང་རང་ཁོང་ལ་བཅར་འདོད་ཆེ་བ་དང་།ཁོང་གི་གཏམ་རྒྱུད་མངར་ལ་སྐྱུར་བ་མང་པོ་ཞིག་ལ་ཉན་འདོད་ཡོད་པས་ཁོང་ལ་སང་ཉིན་ཁྱེད་རང་ཚོགས་འདུར་ཡོང་རྒྱུ་ཨེ་ཡིན་དྲིས་པར་ཁོང་གིས་ཡོང་བའི་ལན་གནང་ཞིང་བྲང་ཁུག་ནས་མིང་བྱང་ཞིག་ཀྱང་གནང་བྱུང་།མིང་བྱང་དེའི་ཉིན་དུ་བདེ་ཆེན་རྫོང་ཀུན་ཕན་བོད་ཡིག་སློབ་གྲྭ་དང་སྲིབ་ངོས་སུ་སེམས་ཀྱི་ཉི་ཟླ་རྫོང་ཀུན་ཕན་བོད་ཡིག་སློབ་གྲྭ་ཞེས་སློབ་གྲྭ་གཉིས་ཀྱི་མིང་བྲིས་འདུག་ལ་གཤམ་དུ་གཉིས་ཀར་སློབ་གྲྭའི་འགོ་འཛིན་པ་ཞེས་བྲིས་འདུག་པས།མ་གཞི་ཁོང་གི་ཀུན་ཕན་བོད་ཡིག་སློབ་གྲྭ་ལ་ད་ལྟ་ཡན་ལག་སློབ་གྲྭ་ཞིག་རྒྱལ་ཐང་དུ་ཡོད་པ་ཤེས་བྱུང་།